cyanic-selkie/wikianc huggingface dataset:
Μιχάλης Κ. Σκουλιός
♦ Από τον Σεπτέμβριο 2012 μέχρι σήμερα επιμελείται την διαδικτυακή εφημερίδα των απανταχού Κασίων και φίλων του νησιού, Νέα "Φωνή της Κάσου".
♦ Στις 8-10-2012 ο Σύνδεσμος Αιγυπτιωτών Ελλήνων στην Αθήνα, σε τιμητική εκδήλωσή για τους βραβευθέντες από την Ακαδημία Αθηνών για τα έργα τους, τού απένειμε, Αργυρό Μετάλλιο του Σ.Α.Ε. 1933.
♦ Στις 12-2-2014 ο Σύλλογος των Εν Ελλάδι Κασίων στην Αθήνα, του απένειμε Τιμής Ένεκεν "Τιμητικό Δίπλωμα" και πλακέτα για τη βράβευσή του από την Ακαδημία Αθηνών και τη γενικότερη προσφορά του στον Κασιώτικο Πολιτισμό μέσω των βιβλίων του.
Πηγή: Βιογραφικό σημείωμα του εκδότη: "Τα ξύλινα καράβια της Κάσου". www.biblionet.gr
Κατηγορία:Κάσος Κατηγορία:Βραβευθέντες Ακαδημίας Αθηνών
Πλάθα δε Σάντα Άνα (Μαδρίτη)
thumb|150px|right|Το μνημείο του [[Πέδρο Καλντερόν δε λα Μπάρκα στην πλατεία (Χουάν Φιγκέιρας Βίλα, 1878).]] Η Πλάθα δε Σάντα Άνα (Ελληνικά: Πλατεία της Αγίας Άννας) είναι μια πλατεία που βρίσκεται στη κεντρική Μαδρίτη της Ισπανίας, κοντά στην Πουέρτα ντελ Σολ και στην Κάλλε δε Χουέρτας, στην περιοχή του Μπάριο δε λας Λέτρας. Σε αυτήν εκτίθενται μνημεία του συγγραφέα του Ισπανικού Χρυσού Αιώνα, Πέδρο Καλντερόν δε λα Μπάρκα και του Γραναδού ποιητή Φεδερίκο Γκαρθία Λόρκα. Επίσης γύρω από τη πλατεία υπάρχουν πολυάριθμα εστιατόρια, καφέ και μπαρ με τάπας, με τις βεράντες τους να καλύπτουν τις περισσότερες πλευρικές επιφάνειες.
thumb|left|Νυχτερινή θέα της πλατείας, με το μνημείο του [[Φεδερίκο Γκαρθία Λόρκα να φαίνεται μπροστά και το πεντάστερο ξενοδοχείο ME Madrid Reina Victoria να φαίνεται πίσω.]]
Το Τεάτρο Εσπανιόλ, το παλαιότερο θέατρο της Μαδρίτης, βρίσκεται στην ανατολική μεριά της πλατείας. Χτίστηκε τον 17ο αιώνα, τότε με το όνομα Κορράλ ντελ Πρίνσιπε. Στη δυτική μεριά της πλατείας, ένα πολυτελές ξενοδοχείο (σήμερα το πεντάστερο ME Madrid Reina Victoria) χτίστηκε στις αρχές του 19ου αιώνα. Το ξενοδοχείο έγινε φημησμένο καθώς ήταν ένα από τα πιο αγαπημένα των μεγαλύτερων ταυρομάχων. Για παράδειγμα, ο διάσημος ταυρομάχος Μανολέτε που ήταν τακτικός πελάτης του ξενοδοχείου, πάντοτε έκανε κράτηση στο δωμάτιο 220 λόγω πρόληπτικότητας. Η πλατεία είναι δημοφιλές σημείο συνάντησης στη Μαδρίτη.
Ιστορία
Η ονομασία της πλατείας οφείλεται σε ένα μοναστήρι αφιερωμένο στην Αγία Άννα που βρισκόταν στην τοποθεσία της τον 17ο αιώνα. Το 1810, ο Ιωσήφ Βοναπάρτης στο πλαίσιο της αναβάθμισης των συνθηκών υγιεινής της Μαδρίτης κατεδάφισε το παλαιό Καρμελίτικο μοναστήρι και τα παρακείμενα σπίτια. Η πλατεία άρχισε να παίρνει την σημερινή της εμφάνιση και ολοκληρώθηκε το 1880 όταν τα κτίρια που εμπόδιζαν τη θέα προς το Τεάτρο Εσπανιόλ γκρεμίστηκαν.
Παραπομπές
Κατηγορία:Πλατείες της Μαδρίτης
598
Θάνατοι
Κατηγορία:Έτη
Κώστας Κιμούλης
Ο Κώστας Κιμούλης είναι Έλληνας σκηνοθέτης.
Γεννήθηκε στον Πειραιά το 1964. Σπούδασε στην Ιδιωτική Σχολή Κινηματογράφου και Τηλεόρασης Λ. Σταυράκου, απ' όπου αποφοίτησε το 1984 με Δίπλωμα Ανωτέρας Σχολής ως Εικονολήπτης - Φωτογράφος.
Μετά τη θητεία του στο Ναυτικό, το 1987 φεύγει στην Αμερική για να συνεχίσει τις σπουδές του. Το 1990 αποφοίτησε από το Κολέγιο Κολούμπια του Σικάγο με δύο πτυχία, ένα Bachelor of Arts με ειδικότητα στον κινηματογράφο και ένα 2ο Bachelor of Arts στην τηλεόραση.
Τον Σεπτέμβριο του 1990 επιστρέφει στην Ελλάδα και ύστερα από μερικούς μήνες σκηνοθετεί το πρώτο του σήριαλ στη τηλεόραση ως τηλεσκηνοθέτης στην ΕΤ1, στη σειρά "Το Παράξενο Σπίτι", θρίλερ, όπου για πρώτη φορά χρησιμοποιήθηκε steadycam σε ελληνική σειρά. Από τότε έχει σκηνοθετήσει πάνω από 20 τηλεοπτικές σειρές, κυρίως κωμικές, τηλεπαιχνίδια, δημοσιογραφικές εκπομπές και εορταστικά σώου, ενώ έχει συνεργαστεί με όλα τα κανάλια της ελληνικής τηλεόρασης που περιέχουν μυθοπλασία. Μερικά από τα σήριαλ αυτά, είναι: Οι Μεν και οι Δεν, Μπαμ μπαμπάς και μπέμπα (ΑΝΤ1), Ασυνήθεις Ύποπτοι (MEGA), Θα σε δω στο πλοίο, Πάτρα-Βενετία, Ου μοιχεύσεις (ALPHA), Η Νταντά, Ο κακός βεζύρης (MEGA), Τρελή οικογένεια, Ο άντρας των ονείρων μου (STAR) κ.α.
Τον Μάρτιο του 1992 δημιούργησε το δικό του γραφείο παραγωγής με την επωνυμία Deja Vu Pictures, το οποίο λειτουργεί μέχρι σήμερα, για την παραγωγή κινηματογραφικών, τηλεοπτικών, διαφημιστικών και εταιρικών ταινιών. Το 2000 άρχισε να σκηνοθετεί και στο θέατρο. Είναι μέλος του Σωματείου Ελλήνων Σκηνοθετών.
Έχει παντρευτεί μία φορά και ύστερα από 16 χρόνια γάμου χώρισε, αποκτώντας δύο παιδιά: την κόρη του, Λυδία και τον γιo του, Ορέστη.
Κατηγορία:Έλληνες σκηνοθέτες Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 12/2011
Κισσός (φυτό)
Περιγραφή
Είναι αειθαλής θάμνος, μακρόβιος, αναρριχώμενος ή έρπων και σπάνια δενδρύλλιο. Τα φύλλα του είναι τοποθετημένα εναλλάξ, με μακρύ μίσχο, ωοειδή, τριγωνικά, ρομβοειδή και καρδιόσχημα. Συχνά εμφανίζουν το φαινόμενο της ετεροφυλλίας. Αυτό σημαίνει ότι πάνω στο ίδιο φυτό υπάρχουν φύλλα με διαφορετικό σχήμα (ρομβοειδή και τρίλοβα ή πεντάλοβα). Ο αναρριχώμενος κισσός δημιουργεί μικρές εναέριες ρίζες (τις λεγόμενες απτικές ρίζες), που συντελούν στη συγκράτηση του φυτού κατά την αναρρίχηση σε διάφορα υποστηρίγματα. Τα άνθη του είναι διγενή με 5 σέπαλα, 5 πέταλα, 5 στήμονες και πεντάχωρη ωοθήκη. Είναι διαταγμένα σε σφαιρικά σκιάδια, που μπορεί να είναι απλά ή να ενώνονται σε σύνθετες ταξιανθίες. Τα άνθη του δίνουν γύρη μέτριας αξίας και μέλι λευκό αρωματικό που κρυσταλλώνει γρήγορα. Ο καρπός είναι ράγα, συνήθως μελανού χρώματος, με 2-5 σπέρματα.
Είδη
Ο κισσός μπορεί να αναπτυχθεί σε μεγάλο εύρος περιβαλλοντικών συνθηκών, όμως αναπτύσσεται καλύτερα σε ημισκιαζόμενες και σκιασμένες θέσεις, σε μέτρια υγρά, καλά στραγγιζόμενα, ουδέτερα ή αλκαλικά εδάφη. Οι κισσοί φυτεύονται για να αναρριχηθούν σε πέργολες, φράχτες και τοίχους. Μπορούν να χρησιμοποιηθούν και για κάλυψη εδάφων.
Ιστορικά στοιχεία
Ο κισσός ήταν γνωστός στην Ελλάδα από την εποχή του Ομήρου και ονομαζόταν «Διονύσιον», επειδή ήταν αφιερωμένος στο θεό Διόνυσο. Οι αρχαίοι Έλληνες στεφάνωναν με κισσό τα αγάλματα του Διονύσου, τους ποιητές και τους πότες, επειδή τον θεωρούσαν σύμβολο της αθανασίας και αντίδοτο για τον πονοκέφαλο από τη μέθη. Σε ορισμένες τελετές έδιναν στο Διόνυσο και το επώνυμο «Κισσός», επειδή όταν ήταν μωρό του φορούσαν ένα στεφάνι από κισσό. Εκτεταμένες αναφορές στον κισσό κάνει ο Θεόφραστος στο έργο Περί Φυτών Ιστορίαι, καθώς επίσης και ο Διοσκουρίδης, που τον θεωρεί πανάκεια για πολλές ασθένειες. Ο Θεόφραστος περιγράφει λεπτομερώς και ακριβέστατα τον κισσό. Μεταξύ άλλων τον χαρακτηρίζει φυτόν  αείφυλλον, θαμνώδες, αποδενδρούμενον, αερόρριζον, οψίκαρπον, φιλόψυχρον, έμβιον, επαλληλόκαυλον…   Αναφέρει επίσης ότι ο κισσός είναι πολυειδής, γράφοντας χαρακτηριστικά: «''Τρία δε ουν  φαίνεται  τα μέγιστα, ο τε λευκός και ο μέλας, και τρίτον η έλιξ… η δε έλιξ εν μεγίσταις διαφοραίς…  και ο κιττός, όταν άρχηται σπερμούσθαι μετέωρον έχει και ορθόν τον βλαστόν. Πολύρριζος μεν ουν άπας κιττός, συνεστραμμένος ταις ρίζαις και παχείαις…παραφύεται πάσι  τοις δένδροις και αφαυαίνει παραιρούμενος την τροφήν. Λαμβάνει δε μάλιστα πάχος ούτος και αποδενδρούται και γίνεται αυτό καθ΄ αυτό κιττού δένδρον…»''
Τσίμερβαλντ
Το Τσίμερβαλντ ήταν ανεξάρτητος δήμος στη Βέρνη της Ελβετίας μέχρι τις 31 Δεκεμβρίου 2003. Βρίσκεται σε ένα λόφο κοντά στη Βέρνη. Την 1η Ιανουαρίου 2004 ενώθηκε με τον Δήμο Ίνγκλισμπεργκ και τον νέο δήμο Βαλντ.
Στις 31 Δεκεμβρίου 2002 ο πληθυσμός ήταν 870. Το οικόσημο είναι τρία έλατα σε τρεις πράσινες κορυφές βουνού με φόντο που κυμαίνεται από ασημί έως πράσινο.
Ιστορία
Το Τσίμερβαλντ εγκαταστάθηκε μόνο στην τελευταία φάση του γερμανικού αποικισμού της Ελβετίας. Μεταξύ των 800 και 900, ο Κιμπέρνι που εισέρχεται στη νότια Γερμανία εγκατέστησε πρώτα το Längenberg (Long Mountain), το λόφο πάνω στο οποίο βρίσκεται το Zimmerwald. Η πόλη αναφέρεται για πρώτη φορά σε έγγραφα στον μεταγενέστερο Μεσαίωνα. Το 1999, ο Zimmerwald γιόρτασε τη 700η επέτειό του.
Το Τσίμερβαλντ θυμάται στην παγκόσμια ιστορία για τη Διάσκεψη του Τσίμερβαλντ που πραγματοποιήθηκε τον Σεπτέμβριο του 1915. Έλληνες σοσιαλιστές συναντήθηκαν από όλη την Ευρώπη, μεταξύ των οποίων και ο Λέων Τρότσκι και ο Βλαντίμιρ Λένιν. Το συνέδριο ονομάστηκε από τον Ρόμπερτ Γκριμ της Βέρνης. Το διεθνές εργατικό κίνημα χωρίστηκε ως αποτέλεσμα του συνεδρίου σε μια κοινωνική δημοκρατία και μια επαναστατική πτέρυγα.
Κατηγορία:Πόλεις της Ελβετίας
Φρέντερικ Κλαρκ
Ο Φρέντερικ Κλαρκ (Frederick Joseph Clarke, 21 Μαΐου 1912 - 26 Οκτωβρίου 1980) ήταν επιστήμονας και πρώτος αυτόχθων κυβερνήτης στην Αγία Λουκία. Τιμήθηκε μεταξύ άλλων με τον τίτλο του Ιππότη του Τάγματος του Αγίου Ιωάννη. Τη δεκαετία του 1940 και του 1950 ήταν αθλητής του κρίκετ και αρχηγός της ομάδας της χώρας του. Στη συνέχεια έγινε μέλος της Διοικητικής Επιτροπής Ελέγχου για το Κρίκετ στις Δυτικές Ινδίες (West Indies Cricket Board of Control).
Βιογραφία
Γεννήθηκε στις 21 Μαΐου 1912 και μορφώθηκε στο Γουέσλεϊ Χολ των Μπαρμπάντος και στη συνέχεια στο Σαιντ Μέρις Κόλετζ της Αγίας Λουκίας και στο Σχολείο του Αγίου Βικεντίου (St Vincent Grammar School). Έκανε ιατρικές σπουδές στο Εδιμβούργο της Σκωτίας και έλαβε τον τίτλο Licentiate από τη Βασιλική Σχολή Ιατρών και Χειρουργών.
Εργάστηκε αρχικά στη Βρετανία και έπειτα στη χώρα του ως ιατρός. Ήταν ανώτατος γιατρός της κυβέρνησης ως το 1963, οπότε αποσύρθηκε. Το 1964 ο δρ Κλαρκ έγινε πρόεδρος της Εθνοσυνέλευσης, θέση που κατείχε ως το 1967 οπότε αποχώρησε και έγινε ο πρώτος ιθαγενής Κυβερνήτης στην Αγία Λουκία, προτού η τελευταία γίνει ανεξάρτητη. Παρέμεινε κυβερνήτης ως το 1971, οπότε επέστρεψε στην πολιτική ζωή.
Απεβίωσε στις 26 Οκτωβρίου 1980, σε ηλικία 68 ετών.
Πηγές
Κλαρκ
Σαώ (δορυφόρος)
Σαώ (αγγλικά: Sao) ονομάζεται ένας από τους φυσικούς δορυφόρους του πλανήτη Ποσειδώνα. Το όνομά του προέρχεται από το όνομα μιας εκ των Νηρηίδων της ελληνικής μυθολογίας. Η άλλη του σημερινή ονομασία είναι Ποσειδώνας XI (Neptune XI, δηλαδή ο ενδέκατος από τους δορυφόρους του Ποσειδώνα που έχει ονομαστεί). Η αρχική προσωρινή ονομασία που του είχε δοθεί ήταν S/2002 N 2, ενώ το σημερινό του όνομα του δόθηκε στις 3 Φεβρουαρίου του 2007.
Εξωτερικοί σύνδεσμοι
Κατηγορία:Φυσικοί δορυφόροι Ποσειδώνα
Πύργοι του Μάρκο στο Κόζχλε
Παραπομπές
Κατηγορία:Βυζαντινά κάστρα Κατηγορία:Κάστρα στη Βόρεια Μακεδονία Κατηγορία:Σερβική Αυτοκρατορία Κατηγορία:Κύριοι του Πρίλεπ
Ιωάννα των Βουρβόνων
Η Ιωάννα των Βουρβόνων (Jeanne de Bourbon, 3 Φεβρουαρίου 1338 - 6 Φεβρουαρίου 1378) ήταν βασίλισσα της Γαλλίας ως σύζυγος του βασιλιά Καρόλου Ε'.
Βιογραφία
Γεννημένη στο Βενσέν, η Ιωάννα ήταν κόρη του δούκα Πέτρου Α΄ δούκα του Μπουρμπόν και της Ισαβέλλας των Βαλουά, ετεροθαλούς αδελφής του Φιλίππου ΣΤ' της Γαλλίας.
Από τον Οκτώβριο του 1340 μέχρι τουλάχιστον το 1343, έγιναν διαπραγματεύσεις και συμφωνίες για να παντρευτεί τον Αμεδαίο ΣΤ' της Σαβοΐας. Ο στόχος ήταν να φέρει τη Σαβοΐα πιο κοντά στη γαλλική επιρροή.
Στις 8 Απριλίου του 1350, παντρεύτηκε τον ξαδελφό της, μέλλοντα Κάρολο Ε' της Γαλλίας.
Οικογένεια
Παντρεύτηκε το 1350 το Κάρολο Ε΄ των Βαλουά βασιλιά της Γαλλίας και είχε τέκνα:
Παραπομπές
Κατηγορία:Βασίλισσες και Αυτοκράτειρες της Γαλλίας Κατηγορία:Οίκος των Βουρβόνων Κατηγορία:Δούκισσες της Νορμανδίας
Θαλάσσιος ελέφαντας του νοτίου ημισφαιρίου
Ο θαλάσσιος ελέφαντας του νοτίου ημισφαιρίου (Mirounga leonina) είναι ένα από τα δύο σωζόμενα είδη θαλάσσιου ελέφαντα (γένος Μιρούνγκα). Είναι το μεγαλύτερο από τα Πτερυγιοπόδων, στο είδος των Σαρκοφάγων που ζουν σήμερα, καθώς και η μεγαλύτερη φώκια της Ανταρκτικής. Η φώκια αυτή οφείλει την ονομασία «θαλάσσιος ελέφαντας» στο σημαντικό της μέγεθος και στην μεγάλη προβοσκίδα των ενήλικων αρσενικών, που την χρησιμοποιούν για να παράγουν ιδιαίτερα δυνατούς ήχους, ιδιαίτερα κατά την αναπαραγωγική περίοδο.
Περιγραφή
Ο θαλάσσιος ελέφαντας του νοτίου ημισφαιρίου διακρίνεται από τον θαλάσσιο ελέφαντα του Βορείου Ημισφαιρίου (του οποίου δεν συμπίπτει η κατανομή με του θαλασσίου ελέφαντα του νοτίου ημισφαιρίου) από την μεγαλύτερη σωματική του μάζα και την μικρότερη προβοσκίδα. Τα θηλυκά επίσης εμφανίζονται ψηλότερα όταν μάχονται, λόγω της τάσης τους να λυγίζουν την πλάτη τους πιο πολύ από του Βορείου Ημισφαιρίου. Ο θαλάσσιος ελέφαντας του νοτίου ημισφαιρίου παρουσιάζει πολύ μεγάλο φυλετικό διμορφισμό στο μέγεθος, ίσως τον μεγαλύτερο από όλα τα θηλαστικά, με τα αρσενικά συνήθως πέντε με έξι φορές βαρύτερα από τα θηλυκά. Ενώ τα θηλυκά συνήθως ζυγίζουν 400 με 900 κιλά και έχουν μήκος 2,6 με 3 μέτρα, τα αρσενικά ζυγίζουν συνήθως 2.200 με 4.000 κιλά και έχουν μήκος 4,2 με 5,8 μέτρα Ένα ενήλικο θηλυκό έχει μάζα κατά μέσο όρο 771 κιλά ενώ ένα ώριμο αρσενικό περίπου 3.175 κιλά. Μελέτες έχουν δείξει ότι οι θαλάσσιοι ελέφαντες της Νότιας Γεωργίας είναι περίπου 30% βαρύτεροι και έχουν 10% μεγαλύτερο μήκος κατά μέσο όρο από τους θαλάσσιους ελέφαντες της Νήσου Μακουάρι. Το μεγαλύτερο αρσενικό που καταγράφηκε ποτέ βρέθηκε στον Κόλπο της Κατοχής, στην Νότια Γεωργία, στις 28 Φεβρουαρίου 1913 και είχε μήκος 6,85 μέτρα και το βάρος του εκτιμήθηκε ότι ήταν 5.000 κιλά. Το μέγιστο βάρος ενός θηλυκού είναι 1.000 κιλά και το μήκος 3,7 μέτρα. Τα μάτια είναι μεγάλα, στρογγυλά και μαύρα. Το εύρος των ματιών και μία υψηλή συγκέντρωση
Εξωτερικοί σύνδεσμοι
Κατηγορία:Φωκίδες Κατηγορία:Πανίδα της Ανταρκτικής Κατηγορία:Πανίδα της Νήσου Κάμπελ (Νέα Ζηλανδία) Κατηγορία:Πανίδα των Χερντ και Μακντόναλντ Νήσων
Βοραγινώδη
Ταξινόμηση
Σύμφωνα με το σύστημα APG IV (2016) η τάξη των Βοραγινωδών περιλαμβάνει τις εξής οικογένειες:
Κλαδόγραμμα
Παρακάτω παρατίθεται το κλαδόγραμμα του κλάδου των αστερίδων που δείχνει υποθετικές συγγενικές σχέσεις της τάξεως των Βοραγινωδών σύμφωνα με το σύστημα APG IV (2016)
Παραπομπές
Κατηγορία:Βοραγινώδη
Super Nintendo Entertainment System
thumb|right|Το SNES όπως κυκλοφόρησε στην Ιαπωνία. thumb|right|Το SNES όπως κυκλοφόρησε στην Ευρώπη. thumb|right|Το SNES όπως κυκλοφόρησε στη Βόρεια Αμερική. Το Super Nintendo Entertainment System (γνωστό και ως Super NES και SNES ) είναι κονσόλα βιντεοπαιχνιδιών τέταρτης γενιάς της Nintendo, που κυκλοφόρησε τον Νοέμβριο του 1990 στην Ιαπωνία και στη Νότια Κορέα, το 1991 στη Βόρεια Αμερική, το 1992 στην Ευρώπη και την Αυστραλασία (Ωκεανία), και το 1993 στη Νότια Αμερική. Το SNES είναι γνωστό στην Ιαπωνία ως Super Famicom (ιαπωνικά: スーパーファミコン, Χέπμπορν: Sūpā Famikon). Η έκδοση της κονσόλας για τη Βόρεια Αμερική ήταν εντελώς διαφορετική από αυτή της Ιαπωνίας, καθώς η κονσόλα και τα χειριστήριά της είχαν διαφορετικό σχεδιασμό. Μέσα στο 1992, το SNES κυκλοφόρησε και στην Ευρώπη, με σχεδιασμό ίδιο της ιαπωνικής του έκδοσης. Η παραγωγή της κονσόλας συνεχίστηκε μέχρι τις αρχές του 2003.
Τεχνικά χαρακτηριστικά
Η Nintendo ακολούθησε την ίδια τακτική που είχε ακολουθήσει και στην προηγούμενη κονσόλα της, Nintendo Entertainment System. Χαμηλή τιμή, μεγάλη ποικιλία παιχνιδιών και εξαιρετικά, για την εποχή, τεχνικά χαρακτηριστικά:
Πωλήσεις
Το SNES πήρε εύκολα το μεγαλύτερο μερίδιο της αγοράς σε Ιαπωνία και Ευρώπη, όμως δεν συνέβη το ίδιο στη Βόρεια Αμερική, και ιδιαίτερα στις Ηνωμένες Πολιτείες, όπου ο μεγάλος αντίπαλός του, το Sega Mega Drive (Sega Genesis στη Βόρεια Αμερική), έκανε καλύτερες πωλήσεις. Παρ' όλα αυτά, το SNES σημείωσε 61.91 εκατομμύρια πωλήσεις παγκοσμίως, πράγμα που το έκανε την κονσόλα της εποχής του με τις καλύτερες πωλήσεις. Μεγάλη ευθύνη για αυτό είχαν τα πολλά ποιοτικά παιχνίδια που εκδόθηκαν για την κονσόλα, με βασικότερες τις σειρές παιχνιδιών Super Metroid, Final Fantasy, The Legend of Zelda, Super Mario World και Donkey Kong Country.
Εξωτερικοί σύνδεσμοι
Κατηγορία:Super Nintendo Entertainment System Κατηγορία:Κονσόλες βιντεοπαιχνιδιών τέταρτης γενιάς Κατηγορία:Κονσόλες της Nintendo‎ Κατηγορία:Οικιακές κονσόλες βιντεοπαιχνιδιών
Απόλυτη Ευφυΐα (τηλεοπτική σειρά)
Η Απόλυτη Ευφυΐα (αγγλικά: Limitless) είναι αμερικάνικη κωμική σειρά δράσης. Πρωταγωνιστεί ο Τζέηκ ΜακΝτόρμαν ως Μπράιαν Φιντς, ο οποίος ανακαλύπτει την δύναμη ενός μυστηριώδους φαρμάκου αποκαλούμενου NZT-48, το οποίο ανοίγει πλήρως τις δυνατότητες του εγκεφάλου και τον βοηθά να έχει πλήρη έλεγχο όλων όσων διάβασε, άκουσε ή είδε ποτέ του. Βασίζεται πάνω στην ομώνυμη ταινία, η οποία με την σειρά της βασίστηκε στο μυθιστόρημα "Σκοτεινά Πεδία" (The Dark Fields), και λαμβάνει χώρα μετά τα γεγονότα τής ταινίας. Η σειρά παραγγέλθηκε από το CBS στις 8 Μαΐου 2015,  και έκανε πρεμιέρα στις 22 Σεπτεμβρίου 2015.
Στις 23 Οκτωβρίου 2015, το CBS επέλεξε την σειρά για πλήρη περίοδο 22 επεισοδίων.
Προβολή
Η πρεμιέρα στις Η.Π.Α. από το CBS έγινε στις 22 Σεπτεμβρίου 2015. Στον Καναδά, η σειρά προβλήθηκε ταυτόχρονα με την Αμερικανική προβολή στο Global. Η σειρά έκανε πρεμιέρα στην Αυστραλία στο Network Ten στις 11 Οκτωβρίου 2015. Στο Ηνωμένο Βασίλειο και την Ιρλανδία, η σειρά ξεκίνησε στις 17 Φεβρουαρίου 2016 στο Sky One.
Αντιμετώπιση
Ο ιστότοπος κριτικών Rotten Tomatoes αναφέρει 59% αποδοχής με μέσον όρο 6.3/10 βασισμένο σε 44 κριτικές. Στο Metacritic, η σειρά διατηρεί έναν μέσον όρο 57 (από τους 100 βαθμούς) βάσει 30 κριτικών.
Παραπομπές
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του CBS
Κλειστό Γυμναστήριο Λίντο
Το Κλειστό Γυμναστήριο Λίντο είναι κομμάτι του αθλητικού κέντρου της πόλης του Ηρακλείου Κρήτης.
Βρίσκεται στην παραλιακή περιοχή του Λίντο, δυτικά του κέντρου της πόλης, δίπλα ακριβώς στο Παγκρήτιο Στάδιο.
Τα εγκαίνια πραγματοποιήθηκαν το 1985 και ανακαινίστηκε μερικώς το 1995, οπότε και προστέθηκαν νέες κερκίδες.
Ιδιοκτησιακά ανήκει στη Γενική Γραμματεία Αθλητισμού.
Διαθέτει 1.400 θέσεις καθήμενων.
Χρησιμοποιείται ως έδρα από τις ομάδες καλαθοσφαίρισης του Ηρακλείου Ο.Α.Α. και του Εργοτέλη. Η αδυναμία του γυμναστηρίου να φιλοξενήσει αγώνες υψηλού επιπέδου λόγω παλαιότητας και μικρής χωρητικότητας οδήγησε στην κατασκευή του Μεγάλου Κλειστού Γυμναστήριου Ηρακλείου στην περιοχή Δυο Αοράκια.
Εξωτερικοί σύνδεσμοι
Λιντο Λιντο Λιντο Κατηγορία:Ο.Α.Α. Ηράκλειο Κατηγορία:Γ.Σ. Εργοτέλης Ηρακλείου
Μεθυλο-2-χλωροπροπάνιο
Είναι ελάχιστα αναμείξιμο κσι μόνο σε κολλοειδή διασπορά με το νερό, από το οποίο έχει την τάση να υφίσταται μια αργή υδρόλυση, σχηματίζοντας 2-μεθυλο-2-προπανόλη. Η ένωση είναι εύφλεκτη και πτητική και η κύρια χρήση της είναι ως αρχική ουσία για να δώσει αντιδράσεις πυρηνόφιλης υποκατάστασης, για την παραγωγή πολλών και διαφόρων παραγώγων (δείτε παρακάτω για λεπτομέρειες).
Όταν το μεθυλο-2-χλωροπροπάνιο αναμιγνύεται με το νερό, έναν πολικό και πρωτικό διαλύτη, μια αργή πυρηνόφιλη υποκατάσταση αρχίζει, με τον SN1 μηχανισμό, δηλαδή αρχίζοντας με μια διάσταση της μορφής:
Τελικά το τριτοταγές βουτυλοκατιόν που σχηματίζεται ενώνεται με το OH του νερού και απομένει υδροχλωρικό οξύ σε διάσταση:
Αυτά βέβαια ισχύουν όταν υπάρχουν μόνο νερό και μεθυλο-2-χλωροπροπάνιο στο μίγμα, γιατί αν συνυπάρχει κάποιο ισχυρότερο πυρηνόφιλο αντιδραστήριο από το νερό, το τελικό αποτέλεσμα δεν είναι 2-μεθυλο-2-προπανόλη, γιατί το τριτοταγές βουτυλοκατιόν ενώνεται με το ισχυρότερο πυρηνόφιλο.
Με φωτοχημική χλωρίωση
Με φωτοχημική χλωρίωση μεθυλοπροπανίου παράγεται μίγμα μεθυλο-2-χλωροπροπανίου και μεθυλο-1-χλωροπροπανίου :
Με υποκατάσταση υδροξυλίου από χλώριο
1. Με επίδραση υδροχλωρίου (HCl) σε μεθυλο-2-προπανόλη ((CH3)3COH) :
2. Η υποκατάσταση του OH από Cl στην μεθυλο-2-προπανόλη μπορεί να γίνει και με χλωριωτικά μέσα :
Με προσθήκη υδροχλωρίου σε μεθυλοπροπένιο
Με προσθήκη υδροχλωρίου σε μεθυλοπροπένιο παράγεται μεθυλο-2-χλωροπροπάνιο :
Υποκατάσταση από υδροξύλιο
Κατά την υδρόλυσή του με εναιώρημα υδροξειδίου του αργύρου (AgOH) σχηματίζεται μεθυλο-2-προπανόλη ((CH3)3COH) :
Υποκατάσταση από αλκοξύλιο
Με αλκοολικά άλατα (RONa) σχηματίζει 2-αλκοξυμεθυλοπροπάνιο ((CH3)3COR) :
Υποκατάσταση από αλκινύλιο
Με αλκινικά άλατα (RC≡CNa) σχηματίζει αλκίνιο (RC≡CC(CH3)3). Π.χ. :
Υποκατάσταση από ακύλιο
Με καρβονικά άλατα (RCOONa) σχηματίζει καρβονικό τριτοταγή βουτυλεστέρα (RCOOC(CH3)3) :
Υποκατάσταση από κυάνιο
Με κυανιούχο νάτριο (NaCN) σχηματίζει διμεθυλοπροπανονιτρίλιο ((CH3)3CCN) :
Υποκατάσταση από αλκύλιο
Με αλκυλολίθιο (RLi) σχηματίζει αλκάνιο :
Υποκατάσταση από σουλφυδρίλιο
Με όξινο θειούχο νάτριο (NaSH) σχηματίζει μεθυλο-2-προπανοθειόλη ((CH3)3CSH) :
Υποκατάσταση από σουλφαλκύλιο
Με θειολικό νάτριο (RSNa) σχηματίζει 2-αλκυλθειομεθυλοπροπάνιο ((CH3)3CSR) :
Υποκατάσταση από ιώδιο
Με ιωδιούχο νάτριο (NaI) σχηματίζει μεθυλο-2-ιωδοπροπάνιο ((CH3)3CI) :
Υποκατάσταση από αμινομάδα
Με αμμωνία (NH3) σχηματίζει μεθυλο-2-προπαναμίνη ((CH3)3CNH2) :
Υποκατάσταση από αλκυλαμινομάδα
Με πρωυτοταγείς αμίνες (RNH2) σχηματίζει N-αλκυλομεθυλο-2-προπαναμίνη (RNHC(CH3)3) :
Υποκατάσταση από διαλκυλαμινομάδα
Με δευτεροταγείς αμίνες (R'NHR) σχηματίζει N,N-διαλκυλομεθυλο-2-προπαναμίνη [R'N(C(CH3)3)R] :
Υποκατάσταση από τριαλκυλαμινομάδα
Με τριτοταγείς αμίνες [R'N(R)R"] σχηματίζει χλωριούχο N,N,N-τριαλκυλο-τριτοταγές βουτυλαμμώνιο {[R'N(C(CH3)3)(R)R"]Cl} :
Υποκατάσταση από φωσφύλιο
Με φωσφίνη σχηματίζει μεθυλο-2-προπανοφωσφαμίνη :
Υποκατάσταση από νιτροομάδα
Με νιτρώδη άργυρο (AgNO2) σχηματίζει μεθυλο-2-νιτροπροπάνιο ((CH3)3CNO2) :
Υποκατάσταση από φαινύλιο
Με επίδραση τύπου Clriedel-Crafts σε βενζολίου παράγεται μεθυλο-2-φαινυλοβενζόλιο:
Παραγωγή οργανομεταλλικών ενώσεων
1. Με λίθιο (Li σχηματίζει τριτοταγές βουτυλολίθιο :
2. Με μαγνήσιο (Mg) σχηματίζει τριτοταγές βουτυλομαγνησιοχλωρίδιο :
Αναγωγή
1. Με λιθιοαργιλλιοϋδρίδιο (LiAlH4) παράγεται μεθυλοπροπάνιο. :
2. Με «υδρογόνο εν τω γενάσθαι», δηλαδή μέταλλο + οξύ παράγεται μεθυλοπροπάνιο. :
3. Με σιλάνιο, παρουσία τριχλωριούχου βορίου, παράγεται μεθυλοπροπάνιο :
4. Αναγωγή από ένα αλκυλοκασσιτεράνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 3,3-διμεθυλο-1-χλωρβουτάνιο ((CH3)3CCH2CH2Cl) :
(1,2-προσθήκη)
(3,4-προσθήκη) 4. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 4,4-διμεθυλο-1-χλωορπεντάνιο : 40px|κυκλοπροπάνιο 5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με εποξυαιθάνιο παράγει τυριτοταγές βουτοξυ-2-χλωραιθάνιο : 30 px
Αντίδραση απόσπασης
Με απόσπαση υδροχλωρίου (HCl) από μεθυλο-2-χλωροπροπάνιο παράγεται μεθυλοπροπένιο :
Πηγές
Κατηγορία:Αλκυλαλογονίδια Κατηγορία:Οργανικές ενώσεις χλωρίου Κατηγορία:Αλοβουτάνια
BBC Trust
250px|right|thumb|Το λογότυπο του BBC Trust. Το BBC Trust ήταν το διοικητικό όργανο του BBC τη δεκαετία 2007-17. Ήταν λειτουργικά ανεξάρτητο από τη διαχείριση του BBC και άλλους φορείς, και ο κύριος στόχος του ήταν να ληφθούν αποφάσεις σχετικά με το τέλος τηλεόρασης και ραδιοφώνου, το οποίο πληρώνουν οι πολίτες του Ηνωμένου Βασιλείου. Στις 12 Μαΐου του 2016, ανακοινώθηκε στη Βουλή των Κοινοτήτων ότι, σύμφωνα με το επόμενο βασιλικό διάταγμα, οι ρυθμιστικές λειτουργίες του έπρεπε να μεταφερθούν στην Ofcom (ρυθμιστική αρχή ραδιοτηλεοπτικών, τηλεπικοινωνιακών και ταχυδρομικών υπηρεσιών).
Το BBC Trust ιδρύθηκε από τον Ρόιαλ Τσάρτερ και τέθηκε σε ισχύ στις 1 Ιανουαρίου 2007. Το BBC Trust, καθώς και μία ακόμα Εκτελεστική Επιτροπή, αντικατέστησαν το διοικητικό συμβούλιο του BBC το οποίο είχε τεθεί σε ισχύ από το 1927. Το BBC Trust έκλεισε στις 2 Απριλίου 2017 με τη λήξη του βασιλικού διατάγματος που ψηφίστηκε το 2007 και είχε δεκαετή διάρκεια. Τον ίδιο μήνα αντικαταστάθηκε από το BBC Board.
Εξωτερικοί σύνδεσμοι
Κατηγορία:British Broadcasting Corporation
Star Wars Jedi: Fallen Order
Το Star Wars Jedi: Fallen Order είναι βιντεοπαιχνίδι δράσης και περιπέτειας της Respawn Entertainment που δημοσιεύτηκε από την Electronic Arts.
Τρόπος παιχνιδιού
Το Star Wars Jedi: Fallen Order έχει επηρεαστεί πολύ από το σύστημα μάχης του Batman: Arkham Asylum και από το level design του Metroidvania. Επίσης είναι φανερό πως το σύστημα parkour του παιχνιδιού έχει επηρεαστεί από την σειρά βιντεοπαιχνιδιών Tomb Raider. Το gameplay είναι αυτό ενός παιχνιδιού δράσης-περιπέτειας, το οποίο έχει σχεδιαστεί για τους παίκτες που θέλουν να «πηδήξουν σε μια κατάσταση» και να ασχοληθούν με αυτό, έχοντας ένα φωτόσπαθο και τις δυνατότητες της Δύναμης. Το βιντεοπαιχνίδι δεν σε ενθαρρύνει να παίξεις κρυφά, αλλά το ακριβώς αντίθετο, σε ενθαρρύνει να πολεμήσεις κατά-μέτωπο. Κατά την διάρκεια μίας μάχης, η χρήση της δύναμης αποτελείται από τρεις διαφορετικές ικανότητες, Force Push (ο χαρακτήρας χρησιμοποιεί την Δύναμη για να απομακρύνει ένα αντικείμενο), Force Pull (ο χαρακτήρας χρησιμοποιεί την Δύναμη για να τραβήξει ένα αντικείμενο κοντά του), και Force Stop (ο χαρακτήρας χρησιμοποιεί την Δύναμη για να σταματήσει ένα αντικείμενο από το να κινείται)
Πλοκή
Πέντε χρόνια μετά την εκτέλεση του Order 66 και την αρχή της Μεγάλης Κάθαρσης των Τζεντάι, ο πρώην Τζεντάι πανταουάν Cal Kestis κρύβεται από τη νεογεννημένη Γαλαξιακή Αυτοκρατορία στον πλανήτη Bracca, όπου εργάζεται ως σωτήρας πολεμικών πλοίων από τους Πολέμους των Κλώνων, ο Cal χρησιμοποιεί τη δύναμη για να σώσει τον φίλο του Prauf από το να πέσει στο θάνατό του. Το περιστατικό καταγράφεται από ένα Imperial Probe Droid που μεταδίδει τις πληροφορίες στην αυτοκρατορία. Η Αυτοκρατορία στέλνει δύο Inquisitors γνωστούς ως Δεύτερη Αδελφή και Ενάτη Αδελφή για να ακολουθήσουν τον Cal. Αφού σκοτώvετε ο Prauf, ο Cal κάνει τη διαφυγή του, ασχολούμενος σύντομα με τη Δεύτερη Αδελφή προτού διασωθεί από έναν πρώην ιππότη Τζεντάι, που ονομάζεται Cere Junda, και ο πιλότος συνεργάτης του Greez Dritus στο πλοίο τους, το Stinger Mantis.
Στον πλανήτη Bogano
Η Cere παίρνει τον Cal στον πλανήτη Bogano, ελπίζοντας ότι ο Cal μπορεί να έχει πρόσβαση σε μια αρχαία θόλο. Στο δρόμο προς τον θόλο, ο Cal μιλάει σε ένα μικρό droid που ονομάζεται BD-1, το οποίο του δείχνει ένα μήνυμα από έναν πρώην Jedi, τον Eno Cordova. Το μήνυμα αποκαλύπτει ότι ένας θησαυρός χτίστηκε από έναν αρχαίο πολιτισμό που ονομάζεται Zeffo και ένα Jedi Holocron που περιέχει έναν κατάλογο παιδιών ευαίσθητων στην Δύναμη είναι κρυμμένο από τον Cordova. Η Cere πιστεύει ότι ο κατάλογος θα μπορούσε να βοηθήσει στην δημιουργία μιας νέας τάξης Jedi, αλλά ο μόνος τρόπος για να αποκτήσουν πρόσβαση στο θησαυροφυλάκιο είναι να ακολουθήσουν τη διαδρομή του Cordova. Ο Cal κατευθύνεται στο σπίτι των Zeffo και εξερευνά έναν αρχαίο ναό. Εκεί βρίσκει μια ένδειξη που δείχνει τον φίλο του Cordova και τον οπλαρχηγό Tarfful, στον πλανήτη Kashyyyk.
Περιπέτειες στον Kashyyyk
Στον Kashyyyk, ο Cal καταλαμβάνει ένα Imperial AT-AT και κατευθύνεται προς τα δάση. Στο δρόμο του συναντά τον επαναστάτη Saw Gerrera. Ο Cal συνεργάζεται με τους Επαναστάτες για να νικήσει τις αυτοκρατορικές δυνάμεις και να απελευθερώσει τους δούλους Wookiee. Ο Cal δεν μπόρεσε να βρει τον Tarfful και επέστρεψε στον Zeffo για να βρει περισσότερες ενδείξεις σχετικά με το Holocron. Εκεί, αντιμετωπίζει την Δεύτερη Αδελφή, η οποία αποκαλύπτει τον εαυτό της ως πρώην πάνταγουαν της Cere, το αληθινό της όνομα είναι Trilla Suduri. Ο Cal μαθαίνει ότι πρέπει να βρει ένα τεχνούργημα των Zeffo που ονομάζεται Astrium για να ξεκλειδώσει το Holocron, αλλά στη συνέχεια συλλαμβάνεται από έναν κυνηγό, τον Haxion Brood και αναγκάζεται να πολεμήσει σε μία αρένα που ανήκει στον Sorc Tormo, το αφεντικό του Haxion. Ο Cal σώζετε από την Cere και τον Greez και λαμβάνει μια πληροφορία, ότι ο Tarfful είναι πρόθυμος για συνάντηση. Ο Tarfful δίνει εντολή στον Cal να αναζητήσει απαντήσεις στην κορυφή του Μεγάλου Δέντρου, στο κρυφό δάσος του Kashyyk. Στο δρόμο, δέχεται επίθεση από την 'Eνατη Aδελφή, της οποίας το πλοίο καταστρέφετε από ένα μεγάλο φτερωτό πλάσμα. Ο Cal βρίσκει το πλάσμα τραυματισμένο από την επίθεση και το θεραπεύει. Ως αντάλλαγμα, το πλάσμα μεταφέρει τον Cal στο Μεγάλο Δέντρο μέσω μιας πτήσης στην πλάτη του. Εκεί, βρίσκει μια ηχογράφηση του Cordova λέγοντάς του ότι ένα Astrium μπορεί να βρεθεί σε έναν τάφο των Zeffo στον πλανήτη Dathomir. Ο Cal δέχεται επίθεση για άλλη μια φορά από την Ενάτη Αδελφή, την οποία κατάφερε να σκοτώσει.
Σχετικά με τον Dathomir, η πρόοδος του Cal εμποδίζεται από την Nightsister Merrin, η οποία κατηγορεί τους Τζεντάι για τη σφαγή του λαού της κατά τη διάρκεια των Πολέμων των Κλώνου και προσπαθεί να τον απομακρύνει δημιουργώντας μια στρατιά. Ο Cal συναντά τον πρώην Jedi Taron Malicos, ο οποίος έπεσε στο Dathomir κατά τη διάρκεια της Κάθαρσης και προσπάθησε να μάθει το μαγικό των Nightsisters. Ο Malicos προσφέρει να διδάξει στον Cal πώς να χειριστεί αυτή τη σκοτεινή δύναμη, αλλά αρνείται και φεύγει αφού η Merrin επιτίθεται και στους δύο. O Cal καταφέρνει να ανακτήσει το Astrium. Ο Malicos προσπαθεί και πάλι να τον δελεάσει στην σκοτεινή πλευρά, αλλά ο Cal τον παλεύει και τον νικάει με τη βοήθεια της Merrin, η οποία τότε συμφωνεί να ενταχθεί στο πλήρωμα του Mantis.
Το πλήρωμα επιστρέφει στο Bogano, όπου ο Cal χρησιμοποιεί το Astrium για να ξεκλειδώσει το θησαυροφυλάκιο και να αποκαλύψει το Holocron, αλλά για άλλη μια φορά δέχεται επίθεση από την Trilla, η οποία τον κλέβει και δραπετεύει. Πίσω στο Mantis, η Cere επιβεβαιώνει την ιδιότητά της ως Jedi και χορηγεί στον Cal την τάξη του Jedi Knight.
Επίθεση στον πλανήτη Nur
Μαζί επιτίθενται στην έδρα των Inquisitors, που βρίσκεται στα ύδατα του πλανήτη Nur. Ο Cal φτάνει στο Επιμελητήριο Αναφορών, όπου νικάει την Trilla και ανακτά το Holocron. Η Cere προσπαθεί να γυρίσει την Trilla στην φωτεινή πλευρά, αλλά ο Darth Vader εμφανίζεται και σκοτώνει την Trilla για την αποτυχία της. Ανίκανος να νικήσει τον Vader, ο Cal και η Cere ξεφεύγουν από τον Vader με την βοήθεια του BD-1. Πίσω στο Mantis, o Cal, έχοντας συνειδητοποιήσει ότι η συγκέντρωση των παιδιών θα διευκόλυνε την αυτοκρατορία να τους στοχεύσει, καταστρέφει το Holocron, πιστεύοντας ότι είναι καλύτερο για τα παιδιά να ανακαλύψουν την Δύναμη, χωρίς παρεμβολές. Ολοκληρώνοντας την αποστολή τους, ο Cal ζητάει από το πλήρωμά του να κατευθυνθούν στη συνέχεια.
Κυκλοφορία
Το Star Wars Jedi: Fallen Order κυκλοφόρησε στις 15 Νοέμβριου του 2019 για τις πλατφόρμες PC, Xbox One και PlayStation 4.
Υποδοχή
Το Star Wars Jedi: Fallen Order είχε αρκετά καλές κριτικές με 4.5/5 στο PCMag, 9/10 στο Steam και 73% στο PCGamer.
Η PlayStation 4 έκδοση του Star Wars Jedi: Fallen Order πούλησε 26.761 αντίγραφα στην πρώτη εβδομάδα της κυκλοφορίας του στην Ιαπωνία, κάνοντάς το το πέμπτο best-selling παιχνίδι της εβδομάδας. Παγκοσμίως, το παιχνίδι πούλησε 8 εκατομμύρια αντίγραφα στις πρώτες δύο εβδομάδες, ξεπερνώντας τις προβλέψεις της EA.
Παραπομπές
Κατηγορία:Βιντεοπαιχνίδια Star Wars Κατηγορία:Βιντεοπαιχνίδια του 2019 Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια διαστημικής όπερας Κατηγορία:Βιντεοπαιχνίδια των Windows Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια Xbox Series Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του PlayStation 5 Κατηγορία:Βιντεοπαιχνίδια με Unreal Engine Κατηγορία:Βιντεοπαιχνίδια της Electronic Arts
Σούγια Χανίων
Η Σούγια είναι παραθαλάσσιο χωριό και έδρα ομώνυμης κοινότητος του δήμου Καντάνου-Σελίνου στην περιφερειακή ενότητα Χανίων της Κρήτης. Ανήκε στην Επαρχία Σελίνου.
Γεωγραφία
Η Σούγια απέχει 70 χιλιόμετρα από τα Χανιά, στα νότια παράλια της Κρήτης. Είναι κτισμένη δυτικά των εκβολών του χειμάρρου Αγιερηνιώτη, ο οποίος διασχίζει το φαράγγι της Αγίας Ειρήνης, το οποίο καταλήγει κοντά στη Σούγια. Το φαράγγι έχει σχηματιστεί κατά μήκος ρήγματος το οποίο διαχωρίζει στα δυτικά του φυλλίτες-χαλαζίτες και τους δολοματικούς ασβεστόλιθους του Τρυπάλιου στα ανατολικά. Οι πλαγιές της κοιλάδας έχουν πευκοδάσος, το οποίο έχει καεί στο παρελθόν.
Ιστορία
Κατά την αρχαιότητα, στη θέση της Σούγιας βρισκόταν η πόλη Συία, της οποίας το όνομα φέρει παραφρασμένο και ο σύγχρονος οικισμός. Η Συία ήταν επίνειο της Ελύρου και πήρε το όνομά της από τα γουρούνια (αρχαία ελληνικά συς), τα οποία εκτρέφονταν εκεί τρώγοντας βελανίδια. Κοντά στη Σούγια βρίσκεται επίσης και η αρχαία Λισσός, επίσης επίνειο της Ελύρου. Η Συία λόγω της στρατηγικής θέσης της Κρήτης άκμασε κατά την ρωμαϊκή και πρώτη βυζαντινή περίοδο, εκεί που σώζονται μερικές οικίες και τμήμα υδραγωγείου στο ανατολικό τμήμα της κοιλάδας. Η Συία καταστράφηκε τον 9ο αιώνα από τους Σαρακηνούς. Τα μετέπειτα χρόνια μάλλον ήταν ψαροχώρι των χωριών της ενδοχώρας, όπως το Κουστογέρακο.
Ο σημερινός οικισμός είναι πρόσφατος. Αναφέρεται για πρώτη φορά στην κρητική απογραφή του 1900, όταν είχε 16 κατοίκους. Η Σούγια άρχισε να αναπτύσσεται μετά τον Β΄ Παγκόσμιο Πόλεμο, αλλά δεν διέθετε ακόμη οδική σύνδεση με την ενδοχώρα και επικοινωνούσε ακτοπλοϊκώς με τον Πειραιά. Με την οδική σύνδεση με την ενδοχώρα, η ανάπτυξή της σταμάτησε. Την δεκαετία του 1960 και ιδίως του 1970, έγινε δημοφιλής τουριστικός προορισμός για τους χίπηδες. Σήμερα στη Σούγια λειτουργούν μερικά ξενοδοχεία και ταβέρνες για να εξυπηρετήσουν τους τουρίστες.
Πρόσβαση
Η Σούγια συνδέεται ακτοπλοϊκώς με την Παλαιοχώρα στα δυτικά και την Αγία Ρουμέλη, το Λουτρό και την Χώρα Σφακίων στα ανατολικά. Από τη Σούγια διέρχεται επίσης το ευρωπαϊκό μονοπάτι Ε4.
Διοικητικά
Δείτε: Κοινότητα Σούγιας
8ος αιώνας
08 Κατηγορία:8ος αιώνας Κατηγορία:1η χιλιετία
Σούγια Χανίων
Διοικητικά
Η Σούγια ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην τότε κοινότητα Μονής. Το 1928 με το ΦΕΚ 47Β - 11/07/1928 ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης και το πρόγραμμα Κλεισθένης Ι, μαζί με το Κουστογέρακο, τον Λιβαδά και τη Μονή αποτελούν την κοινότητα Σούγιας υπάγεται στη δημοτική ενότητα Ανατολικού Σελίνου του Δήμου Καντάνου - Σελίνου και σύμφωνα την απογραφή του 2011 έχει πληθυσμό 136 κατοίκους.
Παραπομπές
Κατηγορία:Χωριά του νομού Χανίων Κατηγορία:Δήμος Καντάνου - Σελίνου
Ιωάννης ΣΤ΄ ο Κωδωνάτος Αλεξανδρείας
Ο Ιωάννης ΣΤ΄ ο Κωδωνάτος Αλεξανδρείας ήταν Πατριάρχης Αλεξανδρείας.
Βίος
Ο Ιωάννης ΣΤ΄ ο Κωδωνάτος Αλεξανδρείας φέρεται να πατριάρχευσε στα τέλη του 11ου αιώνα (1062-1100) χωρίς να είναι κάτι άλλο γνωστό γι΄ αυτόν.
Πηγές
Κατηγορία:Πατριάρχες Αλεξανδρείας και πάσης Αφρικής Κατηγορία:Επίσκοποι του 11ου αιώνα
Αρένα Πούσκας
Η Αρένα Πούσκας (ουγγρικά: Puskás Aréna) είναι στάδιο ποδοσφαίρου στη Βουδαπέστη της Ουγγαρίας. Η κατασκευή του σταδίου ξεκίνησε το 2017 και ολοκληρώθηκε πριν από το τέλος του 2019. Έχει χωρητικότητα 67.215 θεατών. Η Ουγγρική Ποδοσφαιρική Ομοσπονδία πληροί όλες τις απαιτήσεις του σταδίου της UEFA και της FIFA και της απονεμήθηκαν 4 αστέρια από την UEFA Το γήπεδο είναι χτισμένο στη θέση του πρώην Σταδίου Φέρεντς Πούσκας, του οποίου η κατεδάφιση ολοκληρώθηκε τον Οκτώβριο του 2016. Και τα δύο στάδια ονομάστηκαν προς τιμήν του πρώην αρχηγού της Εθνικής Ουγγαρίας, Φέρεντς Πούσκας.
Ιστορία
Το 2011, όταν είχε αρχικά προϋπολογιστεί, το κόστος κατασκευής του νέου γηπέδου ανερχόταν σε 35 δισεκατομμύρια φιορίνια Ουγγαρίας.
Στις 26 Ιουνίου 2014, ο Λάσλο Βιγκ δήλωσε ότι η κατασκευή του νέου σταδίου θα κοστίσει 90-100 δισεκατομμύρια φιορίνια.
Την 1η Αυγούστου 2014, το Nemzeti Sport Központ (Εθνικό Κέντρο Αθλητισμού) παρουσίασε το τελικό όραμα για το νέο εθνικό στάδιο της Ουγγαρίας. Ο Ούγγρος αρχιτέκτονας Γκιόργκι Σκαρντέλι, ο οποίος ήταν ο σχεδιαστής της γειτονικής κλειστής αρένας, Αθλητική Αρένα Βουδαπέστης «Λάσλο Παπ», παρουσίασε τα αρχικά του σχέδια που δεν περιελάμβαναν την κατεδάφιση του αρχικού σταδίου.
Στις 19 Σεπτεμβρίου 2014, η UEFA επέλεξε τη Βουδαπέστη ως πόλη φιλοξενίας τριών αγώνων της φάσης ομίλων και έναν αγώνα του γύρου των 16 του Ευρωπαϊκού Πρωταθλήματος του 2020.
Στις 19 Σεπτεμβρίου 2014, ο Σάντορ Τσάνι, πρόεδρος της Ουγγρικής Ποδοσφαιρικής Ομοσπονδίας, δήλωσε ότι το γεγονός ότι η Βουδαπέστη θα φιλοξενήσει το Ευρωπαϊκό Πρωτάθλημα του 2020 είναι ένα μεγάλο επίτευγμα της ουγγρικής αθλητικής διπλωματίας.
Στις 23 Φεβρουαρίου 2017, ο Γιάνος Λάζαρ, Υπουργός του γραφείου του Πρωθυπουργού της Ουγγαρίας, δήλωσε ότι το κόστος του γηπέδου θα αυξηθεί σε 190 δισεκατομμύρια φιορίνια από το προηγούμενο εκτιμώμενο κόστος των 100 δισεκατομμυρίων. Ο τρέχων προϋπολογισμός των 190 δισεκατομμυρίων φιορινιών (610 εκατομμύρια ευρώ) υπερβαίνει το 100% των αρχικών εκτιμήσεων κόστους και είναι πολύ πιο ακριβός από παρόμοιου μεγέθους γηπέδων στην Ευρώπη, όπως η Allianz Arena στο Μόναχο ή το Emirates Stadium της Άρσεναλ.
Το 2014, τα πρωτότυπα σχέδια του νέου γηπέδου Φέρεντς Πούσκας ψηφίστηκαν ως ο καλύτερος σχεδιασμός από το Stadiumdb.com που συμπλήρωσε τον ευφάνταστο σχεδιασμό που περιλάμβανε μια ανυψωμένη πίστα στίβου που ήταν πάνω από το επίπεδο του γηπέδου και είχε θέα στον ορίζοντα της πόλης. Ωστόσο, μέχρι τη στιγμή της κατασκευής, δύο προσπάθειες για την περικοπή περιττών στοιχείων από το έργο μείωσαν το σχέδιο ώστε να επικεντρωθεί στο ποδόσφαιρο λόγω του τεράστιου πληθωρισμού του προϋπολογισμού κατασκευής και της επιθυμίας να χτιστεί ένα νέο αθλητικό στάδιο στη Βουδαπέστη από τον Πρωθυπουργό Βίκτορ Όρμπαν για μια μελλοντική υποψηφιότητα για τους Θερινούς Ολυμπιακούς Αγώνες.
Στις 29 Ιουνίου 2018, άνοιξε το Κέντρο Επισκεπτών του Στάδιο Φέρεντς Πούσκας. Ο Μπάλας Φούργιες, υπουργός αρμόδιος για τη Βουδαπέστη και τα περίχωρά της, δήλωσε κατά το άνοιγμα του κέντρου ότι το νέο γήπεδο θα ήταν κάτι περισσότερο από ένα γήπεδο. Θα ήταν ένα γήπεδο πολλαπλών χρήσεων που μπορεί να διοργανώσει συναυλίες και συνέδρια. Είπε επίσης ότι κατά προτίμηση το γήπεδο θα φιλοξενήσει τον τελικό του Champions League UEFA 2020-21.
Στις 14 Δεκεμβρίου 2018, η Ουγγρική Ένωση Δημοσιογράφων (ουγγρικά: Magyar Sportújságírók Szövetsége) και τα μέλη του τμήματος επικοινωνίας της Ουγγρικής Ποδοσφαιρικής Ομοσπονδίας επισκέφθηκαν την κατασκευή.
Όλες οι θέσεις τοποθετήθηκαν έως τις 2 Οκτωβρίου 2019.
Το σύστημα τροφοδοσίας χωρίς μετρητά εγκαταστάθηκε στη νέα αρένα. Στην αρένα γίνονται δεκτές μόνο κάρτες αφής ή NFC.
Μόνο 500 θέσεις στάθμευσης δημιουργήθηκαν γύρω από το νέο στάδιο. Ως εκ τούτου, συνιστάται να φτάσετε στην αρένα χρησιμοποιώντας τις δημόσιες συγκοινωνίες.
Εγκαίνια
Στις 15 Νοεμβρίου 2019, η αρένα άνοιξε με τον αγώνα Ουγγαρία-Ουρουγουάη. Η ιδέα της πρόσκλησης στην Εθνική Ουρουγουάης προήλθε από τον Κάρολι Γιάνκοβιτς, ο οποίος είναι ο ηγέτης της ουγγρικής κοινότητας στο Μοντεβιδέο.
Όλα τα εισιτήρια πωλήθηκαν για τον εναρκτήριο αγώνα εναντίον της Ουρουγουάης. Τις τρεις πρώτες μέρες μόνο τα μέλη της Λέσχης Υποστηρικτών της Ουγγρικής Ποδοσφαιρικής Ομοσπονδίας μπορούσαν να αγοράσουν τα εισιτήρια.
Αν και ο αρχικός αγώνας είχε προγραμματιστεί να είναι ο τελευταίος αγώνας του Ζόλταν Γκέρα, δεν έπαιξε στον εναρκτήριο αγώνα, καθώς είπε ότι η κατάστασή του δεν θα καθιστούσε δυνατή την συμμετοχή του στον αγώνα εναντίον της Ουρουγουάης.
Εξωτερικοί σύνδεσμοι
Κατηγορία:Στάδια ποδοσφαίρου στην Ουγγαρία Κατηγορία:Βουδαπέστη Κατηγορία:Στάδια Ευρωπαϊκού Πρωταθλήματος Ποδοσφαίρου 2020
107 Καμίλλη
Η Καμίλλη (Camilla) είναι ένας πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,08. Ανακαλύφθηκε το 1868 από τον Άγγλο αστρονόμο Νόρμαν Ρόμπερτ Πόγκσον, που παρατηρούσε από το Μαντράς της Ινδίας, και πήρε το όνομά της από την ομώνυμη βασίλισσα της ρωμαϊκής μυθολογίας.
Φυσικά χαρακτηριστικά
Οι διαστάσεις της Καμίλλης υπολογίσθηκαν σε 344×246×205 ή σε 285×205×170 χιλιόμετρα, ενώ η μάζα της εκτιμάται σε 11 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Καμίλλης εκτιμάται σε 3,6 cm/sec², ενώ η μέση ταχύτητα διαφυγής υπολογίζεται σε 100 m/sec. Ο φασματικός τύπος της Καμίλλης είναι C (ανθρακούχος). Το άλβεδό της είναι 0,0525 και η μέση θερμοκρασία στην επιφάνειά της εκτιμάται σε 122 βαθμούς Κελσίου κάτω από το μηδέν (–52 βαθμούς η μέγιστη).
Η Καμίλλη περιστρέφεται γύρω από τον εαυτό της μια φορά κάθε 4 ώρες και 51 λεπτά.
Δορυφόρος
Μεταγενέστερες παρατηρήσεις με το VLT στη Χιλή (Σεπτέμβριος 2005) προσδιόρισαν την τροχιά αυτού του δορυφόρου με μεγάλο ημιάξονα τροχιάς 1235 χιλιόμετρα και διάμετρο 11 χιλιόμετρα περίπου. Αν η πυκνότητά του είναι ίδια με της Καμίλλης, η μάζα του δορυφόρου θα είναι περίπου 1,5 τρισεκατομμύριο τόνοι. Το χρώμα του είναι παρόμοιο με το χρώμα της Καμίλλης.
Εξωτερικοί σύνδεσμοι
Καμιλλη
Φλίας
Στην Αρχαία ελληνική μυθολογία ο Φλίας ήταν γιος του θεού Διονύσου και της Χθονοφύλης, ήταν γηγενής της Αργολικής Αραιθυρέας και συμμετείχε στην Αργοναυτική εκστρατεία. Σημειωτέον ότι αναφέρεται αλλού και "φυλή Χθονόφυλη", δηλαδή η φυλή των γηγενών, οπότε είναι πιθανόν το γυναικείο όνομα να προσωποποιεί τους γηγενείς κατοίκους της αρχαιότερης Ιωνικής πόλης που δεν έφυγαν όταν εισέβαλαν οι Δωριείς αλλά έμειναν στην πατρίδα τους και αναμείχθηκαν με τους κατακτητές (οι περισσότεροι πάντως έφυγαν για τη Σάμο και τη Μικρά Ασία). Ο Παυσανίας παραπέμπει μια πηγή ότι ο Φλίας ήταν γιος του Κείσου αλλά ο ίδιος αναφέρει ότι ήταν γιος του θεού Διονύσου και της Αραιθυρέας, η Χθονοφύλη σύμφωνα με τον Παυσανία ήταν σύζυγος του και μαζί της απέκτησε τον Ανδροδάμα. Ο Γάιος Ιούλιος Υγίνος καταγράφει τον Φλία σαν γιο του Διονύσου και της Αριάδνης. Στα Αργοναυτικά Ορφικά αναφέρεται σαν μητέρα του μία από τις Νύμφες χωρίς να καταγράφεται το όνομα της. To όνομα του πήρε η πόλη Φλειούς που ονομαζόταν πριν Αραιθυρέα.
Πηγές
Κατηγορία:Αργοναύτες Κατηγορία:Επώνυμοι ήρωες της ελληνικής μυθολογίας Κατηγορία:Αρχαίοι Κορίνθιοι
Τζανκγιάρντ Ντογκ
Ο Σιλβέστερ Ρίτερ (Sylvester Ritter, 13 Δεκεμβρίου 1952 - 1 Ιουνίου 1998) ήταν Αμερικανός επαγγελματίας παλαιστής και παίκτης του ράγκμπι.
Πρώτα χρόνια
Ο Ρίτερ σπούδασε πολιτικές επιστήμες και αργότερα ασχολήθηκε επαγγελματικά με το ράγκμπι, όμως τραυματίστηκε και τερμάτισε τη καριέρα του.
Καριέρα στη πάλη
Έγινε γνωστός ως Junkyard Dog (Τζανκγιάρντ Ντογκ), όσο ήταν στα Mid-South Wrestling και World Wrestling Federation. Συνήθιζε να μπαίνει στο ρινγκ φορώντας κολάρο σκύλου, απο το οποίο κρεμόντουσαν πολλές αλυσίδες. Ο Τζανκγιάρντ Ντογκ θεωρείται ως ένας απο τους πιο χαρισματικούς παλαιστές και χαρακτηριστικό στοιχείο του, ήταν το να σηκώνει βαρύτερους παλαιστές, όπως οι Ουάν Μαν Γκανγκ, Καμάλα και Κινγκ Κονγκ Μπάντι.
Ο Τζανκγιάρντ Ντογκ είχε κόντρες με τους Τεντ Ντιμπιάσι, Τζιμ Ντάγκαν, Πολ Όρνντορφ, Οι άγριοι Σαμόανς, Ρόντι Πάιπερ, Τέρι Φανκ, Γκρεγκ Βάλενταϊν και Ρικ Φλερ.
Αναγνώριση
Το 2004, το WWE τίμησε τον Τζανκγιάρντ Ντογκ, εισάγοντας τον στο WWE Hall of Fame.
Πηγές
Κατηγορία:Επαγγελματίες Παλαιστές
Βάμμα ιωδίου
Το βάμμα ιωδίου ή ασθενές διάλυμα ιωδίου είναι αντισηπτικό. Συνήθως αποτελείται από 2-7% στοιχειακό ιώδιο, μαζί με ιωδιούχο κάλιο ή ιωδιούχο νάτριο, διαλυμένο σε ένα μείγμα αιθανόλης και νερού. Τα διαλύματα βάμματος χαρακτηρίζονται από την παρουσία της αλκοόλης. Χρησιμοποιήθηκε από το 1908 στην προεγχειρητική προετοιμασία του δέρματος από τον χειρουργό Αντόνιο Γκρόσιχ.
Στο Ηνωμένο Βασίλειο, κινητήριος δύναμη για την ανάπτυξη του ιωδιούχου διαλύματος για την αποστείρωση του δέρματος ήταν ο Λάιονελ Στρέτον. Η Βρετανική Ιατρική Επιθεώρηση δημοσίευσε λεπτομέρειες του έργου του στο νοσοκομείο του Κιντερμίνστερ το 1909. Ο Στρέτον χρησιμοποίησε μια πολύ ασθενέστερη λύση από αυτή που χρησιμοποίησε ο Γκρόσιχ. Το 1915 ισχυρίστηκε ότι ο Γκρόσιχ είχε χρησιμοποιήσει ένα υγρό παρόμοιο με το ποτό Iodi Fortis, και ότι ήταν εκείνος αυτός που εισήγαγε τη μέθοδο χρησιμοποιώντας βάμμα ιωδίου που έγινε γνωστή σε όλο τον κόσμο.
Παραπομπές
Κατηγορία:Ιώδιο Κατηγορία:Απολυμαντικά Κατηγορία:Αντισηπτικά
Καύσωνας στην Ελλάδα το 1987
To 1987 έλαβε χώρα στην Ελλάδα παρατεταμένο κύμα καύσωνα από τις 20 έως 31 Ιουλίου, με τουλάχιστον 1.300 θανάτους στην περιοχή της Αθήνας, γεγονός που το κατατάσσει ως τον φονικότερο που έχει πλήξει ποτέ τη χώρα. Είναι εντυπωσιακό ότι ο αριθμός των θανάτων ήταν υπερδιπλάσιος από τον δεύτερο πιο θανατηφόρο, έναν εξαιρετικά ισχυρό καύσωνα που είχε πλήξει την κεντρική Ελλάδα τον Αύγουστο του 1958 και είχε σκοτώσει 600 άτομα.
Η μέγιστη θερμοκρασία που μετρήθηκε στο Εθνικό Αστεροσκοπείο Αθηνών, στο κέντρο της Αθήνας, ήταν 41,9°C στις 23 Ιουλίου και στη Νέα Φιλαδέλφεια ήταν 43,6°C στις 27 Ιουλίου, η οποία ήταν και η υψηλότερη που καταγράφηκε στην περιοχή της Αθήνας. Αυτές οι θερμοκρασίες συνδυάστηκαν με υψηλά ελάχιστα, με το υψηλότερο να είναι 30,2°C στο κέντρο της Αθήνας στις 27 Ιουλίου και 29,9°C στις 24 Ιουλίου στη Νέα Φιλαδέλφεια. Το χαμηλότερο ελάχιστο ήταν 25,6°C στο κέντρο της Αθήνας. Επιπλέον, η υγρασία ήταν υψηλή (60% στην Αθήνα στις 23 Ιουλίου) και οι ταχύτητες του ανέμου χαμηλές, συμβάλλοντας στη δυσφορία, ακόμη και κατά τη διάρκεια της νύχτας.
Οι πρώτοι νεκροί -εννέα τον αριθμό- στην Αθήνα καταγράφηκαν στις 22 Ιουλίου και στη συνέχεια ο αριθμός άρχισε να αυξάνεται ραγδαία καθημερινά. Στις 23 Ιουλίου πέθαναν 12, στις 24 άλλοι 95 και στις 25 Ιουλίου άλλοι 250, προκαλώντας προβλήματα στην ταφή τους. Στις 26 Ιουλίου τα θύματα είχαν φτάσει τα 900, στις 27 Ιουλίου προστέθηκαν 180 και στις 28 Ιουλίου άλλα 200. Υπολογίζεται ότι 400 ηλικιωμένοι πέθαναν αβοήθητοι.
Αν και ο καύσωνας έπληξε και άλλες πόλεις, όπως τη Θεσσαλονίκη και τη Λάρισα, θεωρείται ότι η δυσφορία ήταν εντονότερη στην Αθήνα λόγω και της παρουσίας φωτοχημικού νέφους, το οποίο είχε επιδεινωθεί από θερμοκρασιακές αναστροφές που προκάλεσε ένα βαρομετρικό υψηλό από τη Σαχάρα.
Παραπομπές
Κατηγορία:Φυσικές καταστροφές στην Ελλάδα Κατηγορία:Ιστορία της Αθήνας Κατηγορία:1987
Φλιάσιο Πεδίο
Ως Φλιάσιον Πεδίον αναφέρεται η κοιλάδα του Ασωπού ποταμου στη νότια Κορινθία. Η κοιλάδα βρίσκεται σε υψόμετρο 300 μ. πάνω από την επιφάνεια της θάλασσας και υπήρξε εύφορη -οι ντόπιοι παρήγαγαν κρασί από τα εκλεκτά αμπέλια της. Το Φλιάσιο πεδίο ανήκε κατά την αρχαιότητα στους κατοίκους του Φλιούντα ή Φλειούντα, μια πόλης χτισμένης περίπου 3,5 χιλιόμετρα από τη σημερινή Νεμέα Από την αρχαία πόλη απομένουν τμήματα των τειχών της και του θεάτρου της.
Γραικοχώρι Θεσπρωτίας
Το Γραικοχώρι είναι μια ορεινή κωμόπολη στο νομό Θεσπρωτίας, στην άλλοτε επαρχία Θυάμιδος.
Σύμφωνα με την τελευταία διοικητική διαίρεση (Σχέδιο Καλλικράτης) αποτελεί τοπική κοινότητα, της δημοτικής ενότητας της Ηγουμενίτσας με πληθυσμό 2.172 κατοίκους το 2011.
Ονομασία
Η λέξη Γραικός είναι αβέβαιη προέλευσης, αλλά φημολογείται ότι προέρχεται από τη λέξη «Γηραιός», που παλαιότερα είχε την έννοια του πρεσβύτερου, γέροντα και του σεβάσμιου.
Στοιχεία
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του οικισμού είναι αφιερωμένη στην Αγία Τριάδα.